cyanic-selkie/wikianc huggingface dataset:
Metatieto
Erilaisia luokitteluja
Salminen (2005) on myös todennut, että metatietoja voidaan luokitella mitä erilaisimmilla keinoilla. Muun muassa pysyvyydeltään metatiedot voidaan luokitella staattisiksi tai dynaamisiksi, tallennustavoittain upotetuiksi tai ulkoisiksi ja organisoinniltaan hajautetuiksi tai keskitetyiksi.
Metatiedon tuottaminen ja kehittäminen
Perinteisiä metatietojen kehittämismenetelmiä ovat mm.:
Super Trouper (albumi)
Levyn kenties tunnetuin kappale ja Abban klassikoihin lukeutuva "The Winner Takes It All" on kuvaus parisuhteen kariutumisesta. Levyllä on myös uudenvuoden klassikko "Happy New Year" sekä kiertue-elämän rasittavuudesta kertova nimikkokappale, "Super Trouper". Ylemmän sosiaaliluokan elämästä kertova "On And On And On" puolestaan on kunnianosoitus Benny Andersonin suosikkiyhtyeelle The Beach Boysille, mikä kuuluu kappaleen kertosäkeessä johon on lainattu stemmalaulu The Beach Boysin kappaleesta "Do It Again". Levyn ilmestymistä seuraavana vuonna The Beach Boysin laulaja Mike Love levytti kappaleesta cover-version sooloalbumilleen Looking Back with Love.
Álvaro de Bazán (F101)
Álvaro de Bazán (runkonumero F101) on Espanjan laivaston vuonna 2000 vesillelaskettu Álvaro de Bazán -luokan fregatti.
Perlis
Historia
Vuonna 1909 Perlis vapautui siamilaisten vallasta ja alue siirtyi Britannian määräysvaltaan, kun sekä Kedah että Perlis liittyivät Liittoutuneisiin malaijivaltioihin. Japani miehitti alueen toisen maailmansodan aikana ja antoi Thaimaalle oikeuden hallita Perlisin aluetta. Japanin antauduttua alue palasi Britannian hallintaan ja Perlisistä tuli osa Malaijan federaatiota.
Agyness Deyn
Ura
Lisäksi Deyn voitti kategorian Model of the Year British Fashion Awards 2007 -gaalassa.
Tekniikan akateemiset TEK
Tekniikan akateemiset TEK (virallisesti Tekniikan Akateemisten Liitto TEK ry) on diplomi-insinöörien, arkkitehtien ja muiden tekniikan alalla toimivien yliopistotason tutkinnon suorittaneiden etujärjestö.
Toiminta
Liiton muodostavat Tekniikan Akateemiset ry ja ruotsinkielisten diplomi-insinöörien ja arkkitehtien järjestö Tekniska Föreningen i Finland rf. Käytännössä Tekniikan Akateemiset ry:llä ei ole omia hallintoelimiä, vaan TEKin valtuusto ja hallitus toimivat myös Tekniikan Akateemiset ry:n valtuustona ja hallituksena. Koska liiton elimissä on myös TFiF:n edustajia, heillä ei ole äänioikeutta, kun käsitellään vain Tekniikan Akateemiset ry:n asioita (esimerkiksi sääntömuutoksia).
Liiton jäsenlehti on nimeltään TEK. Liiton jäsenet on vakuutettu työttömyyden varalta Korkeasti koulutettujen työttömyyskassa KOKO:ssa, johon kuuluminen on vapaaehtoista ja johon voi liittyä myös kuulumatta liittoon.
Proof
Kuolema
Proof haavoittui vakavasti, kun häntä kohden ammuttiin detroitilaisessa CCC Club yökerhossa huhtikuussa 2006. Klubin ovivahti Mario Etheridge ampui Proofia kerran päähän sekä kahdesti rintakehään. Proof kuoli matkalla sairaalaan.
USS Indianapolis (CA-35)
Palvelus
Atlantilla ja Guantanamon lahdella järjestettyjen vastaanottokokeiden jälkeen aluksen miehistön koulutus tuleviin tehtäviin aloitettiin 23. helmikuuta Panaman kanava-alueella sekä Chilen rannikolla. Koulutuksen päätyttyä alus huollettiin Philadelphian laivastontelakalla, mistä vapauduttuaan se siirtyi Maineen Campobelloon, jossa alukselle nousi 1. heinäkuuta 1933 Yhdysvaltain presidentti Franklin D. Roosevelt. Alus lähti vielä samana päivänä Annapolikseen, jonne se saapui pari päivää myöhemmin. Annapoliksessa alukseen tutustui kuusi kabinetin jäsentä. Presidentti Rooseveltin poistuttua alukselta se lähti 4. heinäkuuta paluumatkalle Philadelphian laivastontelakalle.
Edvin Luotonen
Edvin Leonard Luotonen (28. syyskuuta 1886 Uusikaupunki – 3. toukokuuta 1974 Uusikaupunki ) oli suomalainen lyseon lehtori ja kunnallispoliitikko.
Luotonen oli Uudenkaupungin yhteislyseossa historian ja suomenkielen opettajana 1918–1930 ja suomenkielen vanhempana lehtorina vuodesta 1931 alkaen. Hän oli Uudenkaupungin kaupunginvaltuuston jäsenenä 1921–1923 ja uudelleen vuodesta 1931 alkaen sekä toimi valtuuston puheenjohtajana vuodesta 1933 alkaen. Hän sai kaupunkineuvoksen arvonimen vuonna 1967.
Almirante Juan de Borbón (F102)
Palvelus
Helmikuussa 2007 alus osallistui GALIBER 2007 -harjoitukseen, mistä se palasi satamaan maaliskuussa. Alus lähti toukokuussa koeajoihin Cartagenaan ja kesäkuussa Norjaan Stavangeriin sekä Kreikkaan Haniaan ja Iraklioniin, mistä se palasi kuun lopulla kotisatamaan.
Alus saapui 12. tammikuuta 2011 Norfolkin laivastotukikohtaan Virginiassa liittyäkseen Carrier Strike Group Two:hon COMPTUEX ja JTFEX harjoituksiin.
Pekka Myllymäki
Ura
Sokerijuurikasta itsekin viljelevä Myllymäki on kunnallis- ja puoluepolitiikan ohella toiminut myös maatalouspolitiikassa. Myllymäki on johtanut puhetta MTK:n sokerijuurikasvaliokunnassa vuodesta 2003 sekä edustanut suomalaisia juurikkaanviljelijöiden eurooppalaisessa ammattijärjestössä CIBE:ssä. Vuodesta 2001 alkaen Myllymäki on myös kuulunut Euroopan unionin komission neuvoa-antavaan sokeria käsittelevän ryhmään.
Überlingen
Überlingen on kaupunki Etelä-Saksassa Baden-Württembergin osavaltiossa lähellä Sveitsin rajaa. Se kuuluu Bodenseekreisin piirikuntaan, ja se sijaitsee Bodenjärven rannalla. Kaupungissa oli kesäkuun 2022 lopussa 23 014 asukasta.
Häpykarvoitus
Häpykarvoituksen tarkoitus
Häpykarvoitus on merkki ihmisen sukukypsyydestä. Naisilla se parantaa lisäksi ilmankiertoa housujen sisällä, jonka vuoksi sukuelinten limakalvot voivat paremmin. Joidenkin gynekologien mukaan se, että yhä useammat naiset poistavat kokonaan tai lähes kokonaan häpykarvansa, on johtanut naisen sukupuolielinten tulehdusten yleistymiseen.
Häpykarvoituksen poistaminen
Nykyinen laajamittainen häpykarvojen poisto sai alkunsa 1980- ja 1990-luvun pornoelokuvista, joiden naisnäyttelijöiltä poistettiin alapään karvoitus, jotta heidän genitaalinsa näkyisivät paremmin. Pornoelokuvista tapa levisi Playboy-lehdessä julkaisuihin alastonkuviin. Naisten string-mallisten alushousujen muotiin tulo sai aikaan tarpeen ryhtyä poistamaan häpykarvojen reuna-alueita, koska stringit eivät peitä koko karvoitusta.
Premiere Radio Networks
Vuonna 1991 yritys osti mediatutkimuksia tekevän Mediabasen, joka toimittaa musiikin esitystilastoja liki 2 000 radioasemalta Yhdysvalloissa ja Kanadassa 1 700 asiakkaalleen.
FS Amiral Baudin (1883)
Palvelus
Alus romutettiin vuonna 1910.
Sapporo Dome
Stadion valmistui vuoden 2001 maaliskuussa, ja sen yleisökapasiteetti on 42 300 henkilöä. Sen suunnittelusta vastasi japanilainen arkkitehti Hiroshi Hara. Stadion myös isännöi joitakin jalkapallon vuoden 2002 maailmanmestaruuskilpailujen otteluita.
Cecilia Colledge
Magdalena Cecilia Colledge (28. marraskuuta 1920 Hampstead – 12. huhtikuuta 2008) oli brittiläinen taitoluistelija, taitoluisteluvalmentaja, olympiamitalisti, maailman- ja Euroopan mestari. Hän hyppäsi ensimmäisenä naistaitoluistelijana kilpailussa kaksoishypyn, ja on nuorin talviolympialaisiin osallistunut urheilija.
Pentaceratops
Pentaceratops oli noin 5–8 metriä pitkä ja viisi tonnia painava. Sen merkittävin piirre oli suurikokoinen pää, joka oli fossiilien perusteella yli kolme metriä pitkä. Dinosauruksen nimi tulee sen naaman sarvista: yksi sijaitsi kuonossa, kaksi otsalla ja kaksi poskissa. Suvusta tunnistettiin uusi laji vanhojen museojäänteiden perusteella vuonna 2014, jolle annettiin nimeksi Pentaceratops aquilonius. Aiemmin suvusta oli tunnettu vain tyyppilaji Pentaceratops sternbergii.
Iilijärvi (Pukkila)
Maantiede
Iilijärvi on pienin Pukkilan neljästä vähintään hehtaarin laajuisesta järvestä.
Aigiáli
Aigiáli on perinyt nimensä antiikin ajan Aigialen kaupungista, joka sijaitsi läheisen Tholárian kylän Víglassa. Aigiale oli Miletoksen siirtokunta ainakin 200-luvulla eaa., ja yksi saaren kolmesta kaupungista Minoan ja Arkesinen ohella. Aigiálin kylä tuhoutui suuressa tulipalossa vuonna 1835, minkä vuoksi sen rakennuskanta on suhteellisen uutta.
Pasi Räty
Pasi Räty (s. tammikuu 1965 Lieksa) on suomalainen rikollinen ja pitkäaikaisin elinkautisvanki istuttuaan vankilassa 22 vuotta.
M/S Coolaroo
Matalikolle
Luotsi poistui aluksesta Harmajan luona ja laiva jatkoi omillaan; majakkalaiva Helsinki oli vain kaksi vuotta aiemmin korvattu hiukan eri paikkaan sijoitetulla Helsingin kasuunimajakalla, eikä ohjailua hoitanut Coolaroon päällikkö muistanut sitä vaan luuli Gråskärsbådanin loistoa kasuunimajakaksi, koska kyseinen pieni loisto on alle mailin pohjoiseen majakkalaivan entisestä asemapaikasta. Meriselvityksessä kävi ilmi, että alkoholilla todennäköisesti oli osuutta haaverissa; yhtä kaikki, päällikkö antoi käskyn muuttaa kurssia länteen, ja Coolaroo ajoi Gråskärsbådanin karille. Alus joutui täydellä vauhdilla karikon vedenalaiselle osalle.
Sukeltajien suosikkikohde
Alle sadan metrin päässä on peräkannen irronnut kappale, jossa on muutamia tyhjiä hyttejä sekä mm. kaakelilattiainen pesuhuone.
Timmy Simons
Simons pelasi Belgiassa SK Lommelissa 1998–2000 ja Club Bruggessa 2000–2005. Kaudella 2002 hänet valittiin Belgian liigan parhaaksi pelaajaksi. Kaudet 2005–2010 hän pelasi Alankomaissa PSV Eindhovenissa ja kaudet 2010–2013 Saksan Bundesliigassa 1. FC Nürnbergin joukkueessa ennen paluutaan kotimaahansa Club Bruggeen.
Erik Wilén
Seuratasolla Wilén edusti helsinkiläistä HIFK:ta.
Walter Abish
Walter Abish (24. joulukuuta 1931 Wien, Itävalta – 28. toukokuuta 2022 New York, Yhdysvallat) oli yhdysvaltalainen kirjailija.
John Logie Baird
Baird keksi myös ensimmäisen järjestelmän televisiokuvan tallentamiseksi. Koska mekaanisessa television kuvalähetyksessä ei ole paljoa informaatiota, se mahtui kuuluvan äänen alueelle ja voitiin lähettää tavanomaisten radiolähetyksien tavalla, ja tallentaa esimerkiksi gramofonilevylle. Bairdin ”Phonovision” synkronoi gramofonilevyn Nipkow-levyyn hammasrattaiston avulla, mutta hänen tekniikkansa toimi vaihtelevalla menestyksellä eikä sitä kehitetty myytäväksi tuotteeksi.
Route nationale 7
thumb|upright|RN7 alkaa Bamakon keskustasta ennen Marttyyrien siltaa. Route nationale 7 eli RN7 on valtatie Malissa. Se johtaa maan pääkaupungista Bamakosta Bougounin ja Sikasson kautta Norsunluurannikon rajalla sijaitsevalle Zégouan raja-asemalle. Tien pituus on 471 kilometriä.
BlueWhite Resorts
Kesäkuussa 2008 BlueWhite Resorts vuokrasi Huopanankosken kioskin ja savustamon Viitasaaren kaupungilta.
Äänen masterointi
Äänen masterointi on tärkeä osa kaupallisen äänitteen tuottamista. Tässä prosessissa raitojen eli musiikkikappaleiden äänimaailmaa tasapainotetaan, yhtenäistetään ja jopa korjataan sekä saatetaan äänenvoimakkuus nykystandardien mukaiselle kaupalliselle tasolle. Näiden toimenpiteiden jälkeen luodaan mastertiedosto tai masternauha.
Masternauha
Masternauha on ääni- tai videomedian tuotantoon liittyvä ensimmäinen lopulliseen muotoonsa saatettu ääni- tai kuvatallenne, josta tehdään kopioita. Tallennusmuotona voi olla esimerkiksi CD-levy, C-kasetti tai DigiBeta.
Die Hard – vain kuolleen ruumiini yli
Die Hard – vain kuolleen ruumiini yli on yhdysvaltalainen toimintaelokuva vuodelta 1988. Elokuvan on ohjannut John McTiernan ja sen ovat käsikirjoittaneet Jeb Stuart ja Steven E. de Sousa. Pääosia esittävät Bruce Willis, Bonnie Bedelia, Alan Rickman ja William Atherton. Elokuvan sankarina on Bruce Willisin esittämä sympaattinen poliisi, jonka olemus poikkeaa selvästi esimerkiksi Arnold Schwarzeneggerin elokuvissa esiintyvistä voimakkaista sankarihahmoista. Elokuva oli suuri arvostelu- ja kaupallinen menestys, joka teki Bruce Willisistä elokuvatähden ja Alan Rickmanista suositun antagonistiroolien esittäjän.
Mikojan MiG-29
MiG-29:n suunnittelu alkoi Neuvostoliiton saatua 1969 tietoja Yhdysvaltain F-X-ohjelmasta, jonka tuloksena syntyi F-15 Eagle. Sen tarkoituksena oli korvata Yhdysvaltain F-4 Phantom II:ta vastannut MiG-23 ja pystyä ilmasodassa antamaan vastasuorituskykyä Phantomista kehittyneemmille sotilaskoneille, F-16:lle ja F-18 Hornetille. Ensimmäinen ”kehittynyt rintamahävittäjä” -ohjelma (ven. perspektivnyi frontovoi istrebitel – PFI) osoittautui liian kalliiksi ja se jaettiin kevyen ja raskaan hävittäjän kehityssuunnitelmiin, samoin kuin Yhdysvalloissa oli tehty F-16- ja YF-17-ohjelmissa. Raskaan hävittäjän kehitystyön sai Suhoi ja kevythävittäjä säilyi Mikojanin projektina. thumb|MiG-29 pysäköitynä esittelylentonsa jälkeen Abbotsfordin ilmailunäytöksessä 1989
Lentokonetta vietiin useisiin Varsovan liiton maihin sekä muihin Neuvostoliiton liittolaisiin kuuluviin maihin, kuitenkin niin, että lentokoneen suorituskykyä sodankäynnissä oli vähennetty alkuperäisestä.
Suomessa MiG-29 nähtiin ensimmäisen kerran Rissalan (Kuopion lentoasema) lentonäytöksessä 2. heinäkuuta 1986, jolloin se oli ollut neljä vuotta palveluskäytössä Neuvostoliitossa. Syyskuussa 1988 konetta esiteltiin myös Farnborough’ssa. 20. toukokuuta 1989 kapteeni Aleksandr Zujev loikkasi MiG-29:llä Turkkiin ja sai turvapaikan Yhdysvalloista. Vuoteen 1991 mennessä koneita oli rakennettu noin 800.
Kehitysmalli MiG-29SMT
Koneen nopeus on 1 500 km/h 1 450 metrin korkeudessa ja 2 400 km/h 2 230 metrin korkeudessa. Sen lakikorkeus on 17 000 metriä.
Emmi Nuorgam
Ura
Vuosina 2007–2018 Nuorgam kirjoitti perhe-elämään, työhön, ruokaan ja yhteiskuntaan liittyvää blogia. Blogin alkuperäinen nimi oli "Mun elämä, milloin siitä tuli näin (ihana)" ja Nuorgam kirjoitti sitä vuosina 2013–2015 A-Lehtien Trendin Lily-verkkoyhteisön nimikkobloggaajana. Vuonna 2015 Nuorgam muutti bloginsa nimeksi Emmi Nuorgam ja perusti Nuorgamin some & Sparraus -nimisen yrityksen. Vuonna 2015 Nuorgam kirjoitti blogiinsa kirjoituksen Anttilan tavaratalon sukupuolittuneesta mainonnasta ja joutui somekohun keskelle. Keväällä 2016 Anttila sai Mainonnan Eettiseltä Neuvostolta huomautuksen sukupuolistereotypioita vahvistavasta mainonnasta Nuorgamin kirjoituksen perusteella. Nuorgamin kohtaamaa somekohua ja tappouhkauksia käsiteltiin vuonna 2017 ilmestyneessä Johanna Vehkoon ja Emmi Niemisen Vihan ja inhon internet -sarjakuvakirjassa.
Milja Saari
Saari teki väitöskirjansa Helsingin Yliopistoon aiheenaan Samapalkkaisuus - neuvoteltu oikeus : Naisten ja miesten palkkaeriarvoisuus poliittisena ja oikeudellisena kysymyksenä korporatistisessa Suomessa. Sen lisäksi hän on julkaissut useita artikkeleita ja raportteja.
Ristikkorakenne
thumb|Metallinen ristikkorakenne sillassa. Kaltevat sauvat ovat vaihtelevansuuntaiset. thumb|Puinen [[kattoristikko. Kaltevat sauvat ovat samansuuntaiset keskipisteeseen asti, jonka jälkeen ne vaihtavat suuntaa.]] Ristikkorakenne on vetoa ja puristusta kestävistä sauvoista ristikoksi koottu jäykistetty kantava rakenne. Se koostuu tavallisesti metallipalkkien tai puuparrujen muodostamista kolmioista. Tällainen rakenne tukee hyvin suurta painoa vääntymättä. Ristikkorakennetta käytetään esimerkiksi rautatiesilloissa, ristikkotaloissa, katoissa, nostokurjissa, esiintymislavarakennelmissa ja lentokoneiden siivissä.
Daniela Yrjö-Koskinen
Daniela Yrjö-Koskinen (o.s. Gylfe, s. 1971 ) on suomalainen yritysjohtaja, joka on toiminut Novitan toimitusjohtajana vuodesta 2010. Hän työskenteli aiemmin Revlonin markkinointiosastolla Lontoossa, Novitalle hän tuli markkinointijohtajaksi vuonna 1998. Vuonna 2008 hänestä tuli Novitan varatoimitusjohtaja. Hän on Novitan toimitusjohtaja neljännessä polvessa, hänen isoisoisänsä Ernst Gylfe perusti yrityksen vuonna 1928. Yrjö-Koskinen on valmistunut Hankenista kauppatieteiden maisteriksi.
Kreikkalainen mytologia
Eeppinen runous
Kreikkalainen kirjallisuus sai alkunsa 700-luvulla eaa. eeppisestä runoudesta, jonka tunnetuimmat teokset ovat Homeroksen nimiin laitetut eepokset Ilias ja Odysseia. Jumalmyyteillä oli eeppisessä runoudessa aina keskeinen sija, sillä ne toimivat eeposten ydinaineistona, mutta silti eepoksissa ei ollut kyse ensi sijassa myyttirunoudesta eikä uskonnollisesta runoudesta. Homeroksesta itsestään ei tiedetä paljoakaan, ja tutkijat ovat erimielisiä tämän roolista eeposten synnyssä. Homeroksen teoksista tuli joka tapauksessa ajan kuluessa merkittävimpiä kreikkalaisen taruston yhdenmukaistajia.
Lyyrinen runous
600-luvun eaa. alkupuolella syntyi lyyrinen runous. Myös siinä on havaittavissa paljon jumalaistaruista saatuja vaikutteita. Tämä pätee erityisesti kuorolyriikkaan, jossa jumalaistarustosta peräisin olevat kertomukset usein muodostavat runojen ytimen. Myös kuorolaulut kehittyivät uskonnollisten juhlien yhteydessä. Kuorolyriikan edelläkävijä oli Stesikhoros, joka hylkäsi eeppisen runouden runomitan ja otti käyttöön lyyriseen runomittaan sepitetyt jumalrunot. Hän myös muokkasi kertomuksia uusiksi rohkeasti. Merkittäviin Stesikhoroksen runoihin kuuluu myös mm. runoelma Ilionin eli Troijan hävityksestä, joka kertoi Aineiaan retkistä ja vaikutti näin merkittävästi myöhempään roomalaiseen runouteen. Kuuluisin kuorolyyrikoista oli Pindaros, joka sovitti jumalaistaruja sopimaan yhteen oman ja oman aikansa moraalikäsitysten kanssa. Hänet tunnetaan ennen kaikkea epinikion-runoistaan, jotka on omistettu kisoissa voittaneille. Niissä otetaan yleensä aihe jostakin joko voittajan tai kisojen kotipaikkaan liittyvästä jumaltarusta.
Tragedia ja komedia
Vielä lyriikkaakin suurempi merkitys jumalaistarujen kehitykselle on ollut kreikkalaisella tragedialla. Tragediakirjailijat muovasivat usein tarut siihen lopulliseen muotoon, jossa ne tultiin myöhemmin tuntemaan. Tragedioiden aiheet tulivat yleensä eeppisestä kykloksesta. Lisäksi niihin vaikuttivat myös lyyrinen runous, kansansadut sekä luonnollisesti tragediarunoilijoiden oma mielikuvitus.
Arkeologiset lähteet
Merkittäviä ovat olleet myös muun muassa keramiikkalöydöt erityisesti geometriselta kaudelta mutta myös klassiselta ja hellenistiseltä kaudelta. Saviastioiden koristelussa kuvataan useimmiten mytologisia tai muita uskonnollisia, kuten rituaaleihin ja kultteihin liittyviä, aiheita. Ne ovat merkittäviä kahdella tavalla: Ensinnäkin, osa niistä ajoittuu ajalle ennen myyttien saattamista kirjalliseen muotoon Homeroksen ja Hesiodoksen teoksissa, ja ne ovat näin varhaisinta todistusaineistoa myyteistä, joissakin tapauksissa jopa satoja vuosia varhaisemmalta ajalta. Toiseksi, koristelussa esiintyy myös myyttejä ja niiden yksityiskohtia, joita ei tunnetaan mistään kirjallisesta lähteestä. Näin myös myöhemmältä ajalta peräisin oleva kuvitus täydentää kirjallista todistusaineistoa. Keramiikka laajentaa tietämystä myyteistä myös siinä mielessä, että se kertoo usein tavallisen kansan parissa liikkuneista myyteistä, ei pelkästään kirjallisista myyteistä.
Mytologia ja kronologia
Mytologian kertomukset olivat usein keskenään ristiriitaisia ja paikallisia. Samasta jumalasta tai heeroksesta saatettiin kertoa useita erilaisia, keskenään ristiriitaisia myyttejä; esimerkiksi sekä Afroditen että Dionysoksen synnystä kerrottiin kahta täysin erilaista tarinaa. Toisaalta taas sama myytti saatettiin liittää useisiin hahmoihin; esimerkiksi korybantit tanssivat sekä vastasyntyneen Zeuksen että Dionysoksen ympärillä.
Ristiriitaisuuksista johtuen kreikkalaisen mytologian tarkka asettaminen aikajanalle on mahdotonta, mutta suurpiirteinen kronologia voidaan rakentaa. Kertomukset jakautuvat karkeasti kolmeen osaan:
Ylhäinen taistelu
Zeus hyökkäsi uudelleen Tyfonin kimppuun, joka puolustautui viskomalla vuoria häntä kohti. Zeus palautti ne takaisin kohti Tyfonia, jota raivotarten taiat olivat heikentäneet. Pahasti haavoittunut Tyfon pakeni Sisiliaan, jossa Zeus kohotti Etnan ilmaan ja pudotti sen Tyfonin päälle. Tyfonin vihan kerrotaan aiheuttavan Etnan purkaukset.
Ihmisten ja jumalten aika
thumb|left|160px|[[Eros ja Psykhe, William-Adolphe Bouguereau, 1889.]]
Myyttien merkitys ja käyttö antiikin aikana
Antiikin Kreikassa myytit olivat osa jokapäiväistä elämää. Nykyisin myytti käsitetään yleensä yleisesti tunnettuna ajatuksena, joka on kuitenkin epätosi. Kreikkalaiset käsittivät myytit ennemmin yleisesti tunnettuina kertomuksina, jotka ilmaisivat jotain syvempää totuutta, jota ei kyetty esittämään muulla tavalla, kuten tieteellisesti. Myyttejä käytettiin esimerkiksi selittämään maailman syntyä, erilaisia luonnonilmiöitä sekä maailmassa esiintyvän pahan alkuperää. Esimerkiksi myytti Persefonen sieppauksesta selitti vuodenaikojen kiertoa. Myytit selittivät myös psykologiaa siten, että eri jumalat heijastelijat ihmisluonteita, ja erilaiset halut ja luonteenpiirteet olivat eri jumalten hallinnassa. Esimerkiksi Helena selitti lähteneensä Troijaan, koska Afrodite valtasi hänet. Myytit selittivät myös historiallisia tapahtumia, kuten sitä, miksi Troija kukistui erilaisten inhimillisten ja jumalallisten toimien seurauksena. Myytit selittivät myös muun muassa kulttuurieroja sekä kansojen ystävyyksien ja vihollisuuksien alkuperää. Varsinkin ylhäiset sukujuuret haluttiin juontaa jumaliin ja kytkeä näin osaksi mytologiaa.
Myytti ja filosofia
Ksenofanes hylkäsi myytit, koska piti niitä hävyttöminä ja väärennettyinä kertomuksina, joissa jumalat ja heerokset laitettiin tekemään kaikkea sellaista, mitä ihmiset yleensä pitävät häpeällisinä, mukaan lukien kaikenlaiset varkaudet, aviorikokset ja muut petokset. Hän halusi kieltää sellaisten esittämisen pidoissa ja runokilpailuissa. Ksenofanes arvosteli myös käsitystä siitä, että jumalat ovat syntyneet, sekä tapaa kuvata jumalat ihmisen hahmoisina.
Yö ja päivä (näytelmä)
Yö ja päivä on Aleksis Kiven vuonna 1867 kirjoittama näytelmä. Tyylilajiltaan se on draama ja siinä on yksi näytös. Näytelmän kantaesitys annettiin Oulussa heinäkuussa 1875. Yö ja päivä kuuluu Kiven myöhäiskauden teoksiin ja sitä on esitetty suhteellisen harvoin. Juonena on kauan kestänyt sukuriita, joka mutkistuu, kun toraisten maatalojen tytär ja poika rakastuvat toisiinsa.
Muut teatterit
2000-luvulla Yötä ja päivää on näytelty Raision teatterissa. Mervi Rankilan ohjaama tuotanto esitettiin Kiven 170-vuotisjuhlavuoden kunniaksi syksyllä 2004. Liisaa näytteli Saara Santanen. Kesällä 2017 Yö ja päivä näyteltiin Nurmijärven Taaborinvuorella Atro Kahiluodon ohjaamana.
Duilio Davino
Davino on pelannut Meksikon maajoukkueessa vain 8 ottelua, mutta on kuulunut maansa joukkueisiin muun muassa 1998 MM-kisoissa ja Copa Americassa 2004. Hän on argentiinalaisen entisen huippupelaajan Jorge "Tarzan" Davinon poika.
Tyttö nimeltä Varpu
Juoni
Tyttö nimeltä Varpu kertoo 12-vuotiaasta Varpusta (Linnea Skog), joka on jo matkalla kohti aikuisuutta, ja äidistä (Paula Vesala), joka ei halua kasvaa isoksi. Varpu asuu kahdestaan äitinsä kanssa eikä ole koskaan tavannut isäänsä. Eräänä iltana Varpu saa tarpeekseen ratsastuskavereistaan ja äidistään. Hän varastaa auton ja ajaa ylös pohjoiseen etsimään isäänsä (Lauri Maijala), josta tietää ainoastaan nimen. Isä ei kuitenkaan ole aivan sellainen kuin hän olisi odottanut. Kohtaaminen isän kanssa laukaisee Varpun ja Sirun elämässä jotakin, mikä saa heidät molemmat ymmärtämään paikkansa suhteessa toisiinsa ja maailmaan.
Euroopan talous- ja rahaliitto
Euroopan talous- ja rahaliitto eli EMU (The Economic and Monetary Union) on Euroopan unionin kolmivaiheinen talous- ja rahaliitto.
Rahaliiton toinen vaihe
Rahaliiton 2. vaiheeseen kuului Euroopan keskuspankin edeltäjäksi aiotun European Monetary Instituten (EMI) perustaminen. Vuonna 1997 solmittiin Vakaus- ja kasvusopimus finanssikurin parantamiseksi. Se määritti kriteereitä euron käyttöönottoon. 1. kesäkuuta 1998 perustettiin Euroopan keskuspankki, ja 31. joulukuuta määriteltiin 11 osallistuvan maan valuutoille kiinteät vaihtosuhteet.
Irtaimistovarasto
Irtaimistovarastossa on jokaista talon asuntoa kohden oma pieni lukittavissa oleva varastokomero, tyypillisesti 1–5 neliömetriä. Kukin asukas voi varastoida komerossaan henkilökohtaisia tavaroitaan. Varaston käyttöoikeus sisältyy yleensä asunnon vastikkeeseen tai vuokraan.
Hauksbók
Hauksbók ( ”Haukrin kirja”) on laaja, keskiajan islantilainen käsikirjoitus, joka on nimetty omistajansa Haukr Erlendssonin (k. 1334) mukaan. Haukr oli islantilainen lainoppinut, joka toimi laamannina ensin Islannissa ja myöhemmin Norjassa. Valtaosa käsikirjoituksesta on laadittu todennäköisesti vuosien 1306–1308 välisenä aikana Haukrin oleskellessa Islannissa, osa taas vuoden 1310 paikkeilla tai sen jälkeen. Haukr on itse kirjoittanut suuren osan käsikirjoituksesta, minkä lisäksi kirjoittamiseen on osallistunut myös muutama muu, todennäköisesti islantilainen ja norjalainen tai färsaarelainen kirjuri.
Sisältö
Keskiajalla Hauksbók-käsikirjoitus oli vielä yhtenäinen, mutta myöhemmin se jaettiin kolmeksi erilliseksi käsikirjoitukseksi, AM 371 4to, AM 544 4to ja  AM 675 4to. Hauksbókin alkujaan yli kahdestasadasta lehdestä on säilynyt vain 141. Hauksbókin tunnettu sisältö on seuraava (tahojen Landsbókasafn Íslands, Stofnun Árna Magnússonar sekä Den arnamagnæanske samling ylläpitämän Handrit.is -sivuston mukaan):
Družba
Venäjän osuuden putkistosta omistaa koko maan öljynsiirtoputkistoista vastaava Transneft-pörssiyhtiö tytäryrityksensä (OAO MN Druzhba) kautta.
Uuden BTS-2 öljynsiirtoputken on määrä johtaa osa tähän saakka Družban kautta virranneesta öljystä Venäjän omaan Suomenlahden vientisatamaan Ust Lugaan.
Kaarlo Rahikainen
Vuonna 1890 Rahikainen muutti Helsinkiin Evankeliumiyhdistyksen toiseksi asiamieheksi. Hän kiersi ympäri Suomea eri seurakunnissa ja aloitti myös pyhäkoulutoiminnan. Hän oli mukana perustamassa 1890 yhdistyksen julkaisemaa Lasten lehteä, ja hänen kirjoituksiaan julkaistiin Kotilähetys- ja Suomen Lähetyssanomat -lehdissä sekä porilaisessa Raittiuden ystävät -lehdessä. Hän oli mukana Siionin Kanteleen toimitustyössä ja kirjoitti sitä varten myös lauluja.
Giuliano de’ Medici
Jälkimaine
Giuliano Medicin hautajaiset pidettiin 30. huhtikuuta 1478 San Lorenzon kirkossa. Teoksessaan Coniurationis Commentarium murhan silminnäkijä Poliziano kuvailee Giulianoa pitkäkasvuiseksi ja vahvarakenteiseksi mieheksi, jolla oli tummat hiukset ja oliivinvärinen iho. Mies, joka tiesi kuinka ratsastaa, heittää, hypätä ja painia. Hän olisi rakastanut maalauksia, musiikkia ja kaikkea kaunista ja rakastanut suosikkirunojaan. Polizianoon mukaan Giuliano Medicin fyysiset ja moraaliset ominaisuudet olisivat ansainneet hänelle kansan ja oman perheen rakkauden. Myös Guicciardinin mukaan Giuliano Medici "oli kansan rakastama", ja ihmiset olisivat seuranneet häntä, jos hänen veljensä olisi surmattu hänen sijastaan. Lorenzo itsekin myönsi muutama vuosi Giulianon kuoleman jälkeen: "Hänellä oli sellainen ominaisuus, että hän pystyi korvaamaan poissaoloni".
PFBC-voimalaitos
PFBC-voimalaitos on voimalaitos, jossa paineistetetussa leijukerroskattilassa poltetaan kiinteää polttoainetta. Savukaasut johdetaan sitten puhdistuksen kautta kaasuturbiiniin ja edelleen kombikattilaan, jossa niiden lämmöllä höyrystetään vettä höyryturbiiniprosessiin. Näin saadaan kiinteällä polttoaineella liki maakaasukäyttöisen kombivoimalaitoksen sähköntuotantohyötysuhde.
Gottfried Christian Friedrich Lücke
Lücke edusti teologiselta koulukunnaltaan välitysteologiaa ollen läheisesti yhteydessä Friedrich Schleiermacheriin. Lücke oli Uuden testamentin eksegeetti.
Robby Krieger
Elämä ja ura
Morrisonin kuoltua 1971 yhtye julkaisi triona kaksi albumia, joilla Krieger jakoi lauluosuudet kosketinsoittaja Manzarekin kanssa. The Doorsin hajottua kahden vuoden kuluttua Krieger perusti rumpali Densmoren kanssa The Butts Band -yhtyeen, jonka ainoaksi jäänyt yhtyeen nimeä kantanut albumi ilmestyi vuonna 1974. 1970- ja 1980-luvuilla hän levytti joitakin albumeja The Robby Krieger Bandissä. Krieger on myös soittanut kitaraa joissakin Blue Öyster Cultin kappaleissa.
Barbara Bain
Barbara Bain (s. 13. syyskuuta 1931) on yhdysvaltalainen näyttelijä.
Nicolas Anelka
Ura
Tammikuussa 2012 Nicolas Anelka siirtyi kiinalaiseen Shanghai Shenhuaan.
Huijari Felix Krullin tunnustukset (televisiosarja)
Aiempi elokuvasovitus
Mannin romaani filmattiin ensimmäisen kerran elokuvaksi Viettelijän tunnustukset (1957).
Trail of Life Decayed
Trail of Life Decayed on ruotsalaisen death metal -yhtye Dark Tranquillityn ensimmäinen demo ja se julkaistiin vuonna 1991.
Jukka Mäkelä (sosiologi)
Jukka Heikki Antero Mäkelä (s. 1953) on tilastotieteen lehtori, sosiologi ja Lapin yliopiston vararehtori. Mäkelä on kehittänyt erityisesti tutkimusmenetelmien opetusta ja toiminut menetelmätieteiden laitoksen johtajana. Hän on väitellyt yhteiskuntatieteiden tohtoriksi Lapin yliopistossa 1996. Mäkelä on toiminut tilasto- ja yhteiskuntatieteen opetustehtävissä Oulun yliopistossa vuodesta 1976 ja Lapin yliopistossa vuodesta 1984. Tilastotieteen lehtoriksi Lapin yliopiston yhteiskuntatieteiden tiedekuntaan hänet nimitettiin 1995. Mäkelä on sosiologian, erityisesti kvantitatiivisen metodologian dosentti Jyväskylän yliopistossa. Lapin yliopiston vararehtorina hän on toiminut vuodesta 2001 lähtien.
Las Vegas (täsmennyssivu)
Las Vegas voi tarkoittaa seuraavia:
Kiiminkijoen vesistöalue
Vesistöalueen jakovaiheita
Vesistöalueen toisessa jakovaiheessa on seuraavat alueet tai valuma-alueet. Sisennys tarkoittaa luettelossa sitä, että vesistöalue laskee tai yhtyy ylempänä sijaitsevaan vesistöalueeseen. Samalle tasolle sisennetyt vesistöalueet laskevat kaikki yläpuoliseen vesistöalueeseen vastaavassa järjestyksessä niin, että ylin yhtyy lähempänä alajuoksua :
Sankt Gallen (kantoni)
Talous
Kantonin työpaikoista 67 prosenttia oli vuonna 2016 palvelusektorilla. Teollisuus työllisti 29 prosenttia kantonilaisista. Kantonin alueesta lähes puolet on maatalousmaata (47 % vuonna 2009), mutta alkutuotanto (maa- ja metsätalous) työllistää enää neljä prosenttia kantonin työntekijöistä.
Anatoli Lunatšarski
Anatoli Vasiljevitš Lunatšarski ( 1875 Poltava, Ukraina – 1933 Menton, Ranska ) oli neuvostoliittolainen kirjailija ja kulttuuripoliitikko.
Uto Ughi
Uto Ughi (s. 21. tammikuuta 1944 Busto Arsizio) on italialainen viulisti ja kapellimestari.
Tampereen kaupunginvaltuusto
SDP (17)
John Churchill, Marlborough’n herttua
Kenraali '''John Churchill, 1. Marlborough’n herttua, Mindelheimin prinssi''', KG, PC (26. toukokuuta 1650 – 16. kesäkuuta 1722) oli englantilainen sotapäällikkö ja valtiomies, joka toimi kaikkiaan viiden eri hallitsijan alaisuudessa. Hän aloitti alhaisena paašina Stuart-suvun hovissa ja palveli Jaakkoa, Yorkin herttuata 1670-luvulla ja 1680-luvun alussa ansaiten sotilaallisia ja poliittisia ylennyksiä rohkeutensa ja diplomaattisten taitojensa johdosta. Churchillin rooli Monmouthin kapinan kukistamisessa vuonna 1685 auttoi Jaakon valtaistuimelle, mutta vain kolmea vuotta myöhemmin hän hylkäsi katolisen suosijansa protestanttisen hollantilaisen Vilhelm Oranialaisen tähden. Vilhelmin kruunajaisissa hänelle suotiin kunnianosoituksena alaisuudestaan Marlborough’n kreivinarvo. Hän sai lisähuomioita palveluksistaan yhdeksänvuotisessa sodassa, mutta jatkuvat syytteet jakobitismista aiheuttivat hänen erottamisensa ja väliaikaisen vangitsemisensa Toweriin. Marlborough saavutti valtansa huipun vasta kuningatar Annan noustua valtaistuimelle vuonna 1702, jolloin hän hankki maineensa ja rikkautensa.
Metaaniklatraatti
Esiintyminen
Metaaniklatraattia on kerrostunut kylmiin meren syvänteisiin ja mannerjalustojen mannerrinteisiin, joissa pohjaveden lämpötila on alle 2 °C ja pohjan 0 °C. Metaani syntyy hapettomilla, nopeasti hiiltä kerrostavilla mannerjalusta-alueilla anaerobisen bakteeritoiminnan takia. Se on osa hiilen kiertokulkua. Metaaniklatraatti on aina alle 2 000 metrin syvyydessä, koskaan sitä ei esiinny kuumassa maan sisuksissa. Mantereella metaaniklatraattia on hiekkakivessä alle 800 metrin syvyydessä Siperiassa ja Alaskassa.
Vapautuminen
Venäläisten tutkijoiden mukaan Siperiassa on havaittu 22. syyskuuta 2008 laajoja metaanipäästöjä merenpohjan metaanihydraateista. Ruotsalaisen Örjan Gustafssonin mukaan Tukholman yliopistosta aluksessa havaittiin 22. syyskuuta 2008 laaja-alainen voimakas metaanipurkaus. Havainnot tehtiin Itä-Siperian merellä ja Laptevinmerellä. Metaanin vapautuminen ilmakehään mitattiin kaikuluotaimella ja seismisellä mittarilla. Havaintojen mukaan veden liuenneen metaanin pitoisuus oli kohonnut paikoittain 100-kertaiseksi tausta-arvoihin verrattuna. Kölnin yliopiston geologin Lorenz Schwarkin mukaan metaanipurkauksia on tutkittu tarkasti monissa paikoissa maailmassa, muun muassa metaanipurkauksia on kuvattu Vancouverin luona Kanadassa. Hänen mukaansa Venäjän Siperiasta on kuitenkin vähän mittauksia asiasta ja paljon spekulointeja. Useimmiten mikrobit käyttävät vapautuvan metaanin ennen kuin se vapautuu ilmakehään. Schwark ei usko merkittävän suuriin metaanipäästöihin, mikäli ei todeta suuria sedimentin kaltevuuksien muutoksia.
Energia
Klatraateista vapautui hiiltä paleoseenin lämpöhuipussa PETM:ssä 1,1–2,1 × 1015 kg, joka vastaa kymmenesosaa nykyistä klatraattivaroista (7,5–15 × 1015 kg). Nykyinen metaaniklatraatti sisältää 2–10-kertaisesti niin paljon kaasua kuin mitä nykyisissä kaasuesiintymissä on eli 1–5 × 1015 m³ tämän hetkisten arvioiden mukaan, aikaisemmat arviot olivat korkeampia. Tämä vastaa 500–2 500 gigatonnia hiiltä (GtC). Arktisella alueella lienee metaania klatraateissa 400 GtC. Yksistään Meksikonlahdella on arviolta ~1010 m³ metaanikaasua.
FS République (1902)
Palvelus
Palvelukseen oton jälkeen alus oli avomerikokeissa. Nopeustesteissä alus saavutti 19,15 solmun nopeuden ollen siten reilua solmua sopimuksen vaatimuksia nopeampi. Liityttyään laivastoon 15. helmikuuta 1907 alus voitti vuotuisen tykistökilpailun. Se oli 5. marraskuuta Ranskan Välimeren laivueen 1. viirikössä, jonka muut alukset olivat vara-amiraali Germinetin lippulaiva Patrie ja Suffren.
Helsingin Suomalainen Klubi
Toiminta
Klubin jäsenet harrastavat klubilla aktiivisesti myös mm. biljardia, bridgeä ja skruuvia. Biljardin peluu klubilla on aloitettu jo vuonna 1893 ja klubilla on eräs Suomen harvoista täysimittaisista snooker-pöydistä.
Kohu naisten pääsystä jäseniksi
Klubi oli vuonna 2018 otsikoissa vain naisia koskevan jäsenrajoitteen vuoksi. Naisia ei hyväksytä Klubin jäseniksi. Kohun seurauksena silloinen sisäministeri Kai Mykkänen erosi Klubin jäsenyydestä ja Klubin johtokunta ilmoitti ettei asia ole vuosikokouksen esityslistalla sääntömuutoksen muodossa. Myös muita vastaavia sääntöjä on muissakin klubiyhteisöissä tullut ilmi.
Beverly Garland
Ura
Garland oli 1970-luvulla mukana Mary Tyler Moore Show’ssa.
Filmografia
Garland sai 26. tammikuuta 1983 tähden Hollywood Walk of Famelle, ja hän oli 1950-luvulla Emmy-ehdokkaana. Hän kuoli 82-vuotiaana.
Anna Brotkin
Palkinnot
Vuonna 2014 Brotkin voitti SHTL:n kantaesityspalkinnon näytelmällä ”Wunderbaum”, ja vuoden 2018 Media & Message -tapahtumassa hänet palkittiin Parhaan ohjelmatrailerin palkinnolla ”Hei me hoetaan taas – Putous 2018” -traileristaan. Vuonna 2021 Brotkin sai Valtion kolmivuotisen taiteilija-apurahan ja voitti Kultainen Venla -palkinnon Aikuiset-sarjan toisen tuotantokauden käsikirjoituksesta.
Toimittajaliitto
Toimittajaliitto oli suomalainen vasemmistolainen toimittajayhdistys. Järjestö perustettiin vuonna 1959 Työväen ja pienviljelijäin sosialidemokraattisen liiton lehden Päivän Sanomien ammattiyhdistysjaostoksi. 1970-luvun alussa Toimittajaliitto siirtyi Suomen kommunistisen puolueen taistolaisen opposition kannattajien käsiin, kun TPSL yhdistyi takaisin Suomen sosialidemokraattiseen puolueeseen. Jäseniä oli noin 300. Yhdistys toimi 1980-luvulle asti.
Yamato (taistelulaiva)
Valmistus
thumb|left|Yamato telakalla Kuressa. Washingtonin laivastosopimuksessa oli määritelty, että allekirjoittajamaiden sotalaivojen uppouma olisi rajoitettu 35 560 tonniin, mutta Yamatosta suunniteltiin uppoumaltaan peräti 65 000 tonninen. Tuon ajan aluksista suurempi uppouma oli vain linjalaiva RMS Queen Marylla. Japanilaiset halusivat rakentaa maailman suurimmat taistelulaivat, jotka olisivat aseistukseltaan, panssaroinniltaan ja kooltaan selvästi suurempia kuin muut 1930-luvun sotalaivat ja pystyisivät siten taistelemaan samanaikaisesti useaa taistelulaivaa vastaan. Japanilaiset laivastosuunnittelijat laativat Yamatoa varten peräti 24 hyvin erilaista suunnitelmaa vuosina 1935–1936. Suunnitelmista kaksi valittiin jatkokehittelyyn, ja näihin pohjapiirroksiin tehtyjen muutosten jälkeen valmistuneen suunnitelman pohjalta ehdotus Yamato-luokan taistelulaivojen rakentamisesta hyväksyttiin vuonna 1936. Luokan suunnittelutyöt saatiin päätökseen maaliskuussa 1937, jolloin lopulliset piirustukset valmistuivat.
Aseistus
Yamatossa oli kaikkien aikojen raskain taistelulaivan pääaseistus: yhdeksän kappaletta 46 senttimetrin tykkejä, joiden rakentaminen oli silloisen asetekniikan kannalta haastava ja huomattava saavutus. Tykit oli sijoitettu laivan keskilinjaan kolmeen kolmoistorniin siten, että kaksi tornia oli porrastettuna etukannella ja kolmas takakannella. Kukin torni painoi noin kolmetuhatta tonnia, mikä oli enemmän kuin tuon ajan hävittäjäalus. Jokainen tykki pystyi ampumaan panssarikranaattinsa yli 41 kilometrin päähän 45° maksimikorotuskulmalla. Tykkien lataaminen kesti noin 40 sekuntia. Panssarikranaatin paino oli 1 460 kilogrammaa ja lähtönopeus 780 metriä sekunnissa. Kranaatit oli suunniteltu läpäisemään 22,3 tuuman (noin 570 mm) pystysuora teräslevy 20 000 metrin etäisyydeltä ja 9,1 tuuman (noin 230 mm) vaakasuora levy yli 30 000 metrin etäisyydeltä. Kullekin tykille oli varattu 100 kranaattia; 60 itse tykkitornissa ja 40 tornin alla ammusvarastossa.
Runko, koneisto ja panssarointi
Yamatossa oli yksi peräsin, ja aluksen kääntösäde oli 640 metriä, joka oli laivan kokoon nähden kohtalaisen pieni. Vertailun vuoksi Yhdysvaltain Iowa-luokan taistelulaivojen kääntösäde oli yli 800 metriä. Laivassa oli myös pieni apuperäsin, joka kuitenkin oli tehoton ja käytännössä hyödytön.
Palvelus
Alus korvasi 12. helmikuuta 1942 lippulaivana taistelulaiva Nagaton, joka oli ollut amiraali Isoroku Yamamoton lippulaiva Pearl Harborin hyökkäyksestä lähtien. Yamato pysyi Yamamoton lippulaivana 364 vuorokautta, kunnes 11. helmikuuta 1943 lippu luovutettiin sen sisaralukselle Musashille.
Operaatio Ten-gō
Operaatio alkoi 6. huhtikuuta klo 16.00, kun Yamato saattueenaan kevyt risteilijä Yahagi ja kahdeksan hävittäjää (Isokaze, Hamakaze, Yukikaze, Kasumi, Hatsuhimo Asashimo, Fuyutsuki ja Suzutsuki) poistuivat Tokuyaman satamasta ja lähtivät purjehtimaan kohti Okinawaa. Koska alus lähti ilman ilmatukea ja vain kevyen laivasaattueen kanssa, miehistön jäsenet tiesivät jo etukäteen kyseessä olevan sen viimeinen taistelu. Illalla Yhdysvaltain laivaston sukellusveneet USS Threadfin ja USS Hackback havaitsivat osaston poistuvan Seton sisämereltä etelään, mutta eivät päässeet hyökkäysasemaan alusten suuren nopeuden ja mutkittelun vuoksi, joten Task Force 58 valmistautui osaston torjuntaan.
Ämmässuo
Ämmässuo on Espoon kaupunginosa. Se rajoittuu pohjoisessa ja idässä Kolmperään, etelässä Espoonkartanoon ja lännessä Kirkkonummeen. Kaupunginosassa on Ämmässuon jätteenkäsittelykeskus.
Shao Kahn
Hahmon historiaa
Shao Kahn palveli alun perin Onagaa, kun tämä hallitsi Outworldia lohikäärmekuninkaana. Onagan imperiumista oli tullut maailmoista mahtavin ja hän alkoi etsiä keinoa tulla kuolemattomaksi. Shao Kahn kuitenkin myrkytti Onagan ja ryhtyi itse Outworldin hallitsijaksi.
Vuoden 2011 Mortal Kombat -pelissä paljastui Shao Kahnin olleen se, joka lopulta onnistui kukistamaan Blazen saaden tämän voimat, ja taisteli Raidenia vastaan Argusin pyramidin huipulla, mutta ennen kuin Shao Kahn onnistui tappamaan Raidenin ja voittamaan Armageddonin taistelun, Raiden onnistui lähettämään viestin menneisyyden itselleen tulevista tapahtumista. Myöhemmin Shao Kahn raivostui Shang Tsungille tämän hävittyä turnauksen Liu Kangille ja aikoo tappaa tämän, mutta Shang Tsungin ehdotettua vaihtoehtoista turnausta Shao Kahn säästi tämän hengen ja palautti tämän nuoruuden. Myöhemmin Shao Kahn salli Lin Kuein kyborgien viedä nuoremman Sub-Zeron muutettavaksi kyborgiksi. Myöhemmin Kitanan saatua tietää Mileenan luomisesta Shao Kahn paljasti Kitanalle totuuden tämän elämästä ja määräsi hänet teloitettavaksi. Toisessa turnauksessa Shao Kahn määräsi Shang Tsungin ja Quan Chin taistelemaan Kung Laoa vastaan ja Kung Laon voitettua heidät ja Kintaron, Shao Kahn tappoi Kung Laon katkaisemalla tämän niskat. Tämän jälkeen Liu Kang voitti Shao Kahnin taistelussa ja tappoi Shao Kahnin iskemällä tulisen nyrkkinsä Shao Kahnin rinnan läpi. Myöhemmin Quan Chi herätti Shao Kahnin henkiin ja paransi tämän vammat, jonka jälkeen Shao Kahn aloitti invaasion Earthrealmiin Quan Chin herätettyä Sindelin henkiin. Myöhemmin Raidenin tapettua Motaron Shao Kahn raivostui ja lähetti Sindelin Earthrealmin puolustajien kimppuun ja Shao Kahn tappoi Shang Tsungin siirtämällä tämän elinvoimat Sindelille vahvistaen tätä. Myöhemmin Shao Kahn ilmestyi portaalin kautta Earthrealmiin ja melkein tappoi Raidenin, mutta Vanhimmat Jumalat antoivat voimansa Raidenille joka onnistui tuhoamaan Shao Kahnin lopullisesti estäen Armageddonin. Shao Kahnin sielu siirtyi myöhemmin Ermaciin.
Ugrilaiset kansat
Ugrilaiset kansat on perinteinen yhteisnimitys ugrilaisia kieliä puhuville hanteille, manseille ja unkarilaisille. Hantit ja mansit asuvat Länsi-Siperiassa Uralin itäpuolelta Ob-joen varsille ulottuvalla alueella. Myös unkarilaisten esi-isien oletetaan eläneen tämän alueen läheisyydessä. Nykyisille asuinsijoilleen Keski-Euroopassa Tonavan alueella unkarilaiset saapuivat vasta varhaiskeskiajalla.
Laura Halminen
Viestikoekeskusjuttu
Suomen sijoitus Toimittajat ilman rajoja -järjestön lehdistönvapausindeksissä putosi yhden sijan poliisin tekemän toimituksellisen aineiston takavarikon vuoksi.
Halmisen tekemän ilmiannon jälkeen puolustusvoimien upseeri tapasi Halmisen useita kertoja ja tutustui lehden hallussa olleeseen aineistoon.
Tuomioistuimen aikataulun mukaan asianajajat antavat loppulausuntonsa joulukuun puolessavälissä ja tuomio annetaan tammikuun loppuun mennessä.
Uuden-Seelannin vaakuna
250px|Uuden-Seelannin vaakuna|alt=Uuden-Seelannin vaakuna|pienoiskuva
Vaalea nainen on eurooppalainen, joka kantaa kädessään Uuden-Seelannin lippua. Hänen vastapäätä seisoo maorilaismies, joka kuvaa Uuden-Seelannin alkuperäiskansaa. Vaakunan yläpuolella on Yhdistyneen kuningaskunnan kruunu.
Chicago Fire
Vuodesta 2001 Chicago Fire ja FC Dallas ovat pelanneet Brimstone Cupin voitosta, jonka ovat perustaneet molempien seurojen kannattajat. Palkinnon saa kauden päätteeksi se joukkue, joka on menestynyt paremmin seurojen keskinäisissä kohtaamisissa MLS-kauden aikana.
Maria Lang
Elämäkerta
Lang opiskeli opettajaksi ja väitteli vuonna 1946 filosofian tohtoriksi kirjallisuustieteestä aiheenaan Pontus Wikner. Kirjailijantyönsä rinnalla hän työskenteli yksityisen Östermalmilla Tukholmassa sijainneen Nya Elementarskolan för flickor - Ahlströmska skolan tyttökoulun apulaisrehtorina vuosina 1948-1968 ja opettajana vuodesta 1952 lähtien, mutta joutui lopulta luopumaan virastaan liituallergian vuoksi vuonna 1972. Hän asui 20 vuotta koulun yhteydessä olleessa opettajien asuntolassa ja vuodesta 1979 lähtien hän asui elämänsä loppuun asti Noran pikkukaupungissa Örebron läänissä Keski-Ruotsissa.
Myöhemmissä teoksissa 1960-luvulta lähtien Langin omana alter egona toimi vuonna 1913 syntynyt salapoliisikirjailija Almi Graan. pienoiskuva|Maria Langin rintakuva [[Nora (taajama)|Norassa rantabulevardilla.]] Henkilöhahmot vanhenevat kirjojen mukana. Puckin ja Wijkin välille Lang ei kirjoittanut romanssia. Monesti etenkin myöhemmässä tuotannossa tapahtumapaikkana on fiktiivinen pikkukaupunki Skoga, jonka esikuvana toimi ruotsalainen pikkukaupunki Nora. Paikkakunnalla järjestetään hänen kirjoihinsa liittyviä matkailukierroksia.
Ähtävän seurakunta
Papisto
Muun muassa seuraavat henkilöt ovat toimineet Ähtävän seurakunnan kirkkoherroina:
Roberto Heras
Dopingkäry
Kansainvälisen pyöräilyliiton, UCI:n, aiemman yhteydenoton (27. lokakuuta) jälkimainingeissa Herasin joukkue Liberty Seguros ilmoitti 7. marraskuuta 2005, että ajajaa epäillään EPO:n käytöstä Vueltassa hänen 20. etapilla antaman näytteen perusteella. B-näyte vahvisti dopingin käytön ja Heras menetti Vueltan voiton ja sai kahden vuoden kilpailukiellon. Herasin kilpailukielto päättyi vuoden 2007 loppupuolella. Hän ei kuitenkaan jatkanut kilpailemista, sillä doping-rangaistuksen takia häntä ei voitu palkata ProTour-tason talleihin kahteen vuoteen.
Thalassa (mytologia)
Thalassa esiintyy ajoittain antiikin kirjoituksissa myös Välimeren henkilöitymänä.
Michaela Söderholm
Söderholm aloitti opiskelun toimittajaksi Laajasalon opistossa Helsingissä elokuussa 2018.
Dervéni
Dervénin haudoista on löydetty monia merkittäviä esineitä, kuten Dervénin krateeri, jonka koristelu esittää Dionysoksen ja Ariadnen avioitumista, noin vuodelta 330–320 eaa., sekä filosofisen tekstin sisältävä Dervénin papyrus, joka on Euroopan vanhin säilynyt käsikirjoitus, noin vuodelta 340 eaa. Dervénistä tehdyt löydökset ovat esillä Thessalonikin arkeologisessa museossa.
Galeazzo Alessi
Galeazzo Alessi (1512–1572) oli italialainen arkkitehti, joka eli ja työskenteli pitkään Genovassa. Hän on vaikuttanut Genovan asemakaavaan ja piirtänyt monia sen kuuluisista palatseista. Hän osoitti taipumuksia matematiikkaan ja kirjallisuuteen jo nuorella iällä, ja opiskeli piirustusta ja arkkitehtuuria Giambattista Caporalinjohdolla.
Rinat Valijev
Seuraura
Valijev on Neftehimik Nižnekamskin kasvatti. Hän pelasi kauden 2011–2012 Kazanissa MHL-junioriliigaa Bars Kazanissa ja sarjatasoa alempana MHL B-junioriliigaa Irbis Kazanissa. Ak Bars Kazan varasi Valijevin koko KHL:n varaustilaisuuden kolmantena pelaajana kesällä 2012. Hän aloitti kauden 2012–2013 Barsissa, mutta siirtyi vain kuuden siellä pelaamansa ottelun jälkeen Pohjois-Amerikkaan USHL-junioriliigan Indiana Iceen. Valijev pelasi kauden aikana myös USHL/NHL Top Prospects Gamessa.
Harrow School
Harrowin entisiä oppilaita kutsutaan nimellä Old Harrovians (OHs). Heihin kuuluvat muun muassa lordi Byron, Sir Robert Peel ja Winston Churchill sekä J. Bruce Ismay, Spencer Perceval, Jawaharlal Nehru, John Profumo, Jordanian kuningas Hussein, Benedict Cumberbatch ja James Blunt.
FS Patrie (1903)
Palvelus
Ensimmäisen maailmansodan alkaessa alus oli Välimerellä 2. laivueen 1. viirikössä. Se suojasi viirikön mukana XIX armeijakunnan siirtoa Algeriasta Eurooppaan.
Miinavene Loimu
Palvelus
Loimun sisaralukset olivat miinaveneet Pommi, Miina, Lieska ja Paukku.
Kyrmykatkerokala
Kyrmykatkerokala (Rhodeus ocellatus) on itäaasialainen katkerokalojen heimon (Acheilognathinae) särkikalalaji.
Rebekka Härkönen
Rebekka Härkönen on suomalainen rikos- ja oikeustoimittaja. Vuonna 2016 Tutkivan journalismin yhdistys myönsi Härköselle Lumilapio-palkinnon Kupittaan sairaalan suljetun osaston väärinkäytöksistä kertovasta juttusarjasta. Härkönen sai samasta juttusarjasta myös Bonnierin Suuren journalistipalkinnon ja Sanomalehtien liiton Vuoden juttu -palkinnon.
Panssarilasi
Tekniikka
Kerroksittain laminoidusta lasista tehty panssarilasi rakennetaan ohuista lasilevyistä jotka ovat siteessä toisiinsa polyuretaanilla tai polyvinyylibutanaalilla. Tämän tyypin panssarilasi on ollut käytössä panssarivaunuissa ja muissa panssaroiduissa ajoneuvoissa aina toisesta maailmansodasta lähtien; se on yleensä noin 100-120 millimetriä paksua ja erittäin painavaa.
Utasen vesivoimalaitos
Säännöstely
Vesivoimalaitoksen jatkuva toiminta perustuu veden riittävyyteen Oulujärvessä. Järvestä lasevan Oulujoen varteen sijoitetuissa vesivoimaloissa tulee veden säännöstelyssä huomioida kaikkien vesivoimaloiden toiminta. Jokeen peräkkäin sijoitetut voimalat tuottavat samasta vedestä useaan kertaan sähköä. Oulujärven säännöstelyväli on 120,5–123,2 metriä mpy., joten järvessä on käytettävissä 2,7 metriä korkea säännöstelyallas. Tällä vesimäärällä laskettiin aikoinaan voitavan tuottaa 500 miljoonaa kilowattituntia eli 500 gigawattituntia (GWh) sähköä. Tästä määrästä syntyy Utasella vain osa.